NACRT

Na temelju članka 107. stavak 3. Zakona o cestama (Narodne novine, broj 84/11, 22/13, 54/13, 148/13, 92/14, 110/19, 144/21, 114/22, 04/23) i članka 37. Statuta Grada Novske (“Službeni vjesnik” Grada Novske, broj 8/21, 13/23) Gradsko vijeće Grada Novske na -------- sjednici održanoj ---------------godine donosI

**ODLUKU**

**o izmjenama i dopunama Odluke o nerazvrstanim cestama na području Grada Novske**

Članak 1.

Ovom Odlukom mijenja se Odluka o nerazvrstanim cestama na području Grada Novske (“Službeni vjesnik” Grada Novske, broj: 59/14, 50/16, 29/20) na način da se u tablici Jedinstvena baza podataka o nerazvrstanim cestama na području Grada Novske, grupiranoj po naseljima:

-mijenja nerazvrstana cesta:

|  |  |  |  |  |  |
| --- | --- | --- | --- | --- | --- |
| **NASELJE** | **NAZIV DIONICE NERAZVRSTANE CESTE** | **DUŽINA (km)** | **KATASTARSKA ČESTICA** | **KATASTARSKA OPĆINA** | **OZNAKA CESTE** |
| Grad Novska | Bukovačka ulica | 1,320 | 2980/5, 2980/4, 2972, 2973, 80, 1258 | Novska | NC-008 |

-tako da glasi:

|  |  |  |  |  |  |
| --- | --- | --- | --- | --- | --- |
| **NASELJE** | **NAZIV DIONICE NERAZVRSTANE CESTE** | **DUŽINA (km)** | **KATASTARSKA ČESTICA** | **KATASTARSKA OPĆINA** | **OZNAKA CESTE** |
| Grad Novska | Bukovačka ulica | 1,458 | 1232, 2972, 2973, 2974/1, 80, 1258, 95, k.o. Novska, dio kč. br. 1474 k.o. Brestača | Novska, Brestača | NC-008 |

Članak 2.

U članku 5. stavak 4. briše se.

Članak 3.

Ova Odluka stupa na snagu osmog dana od dana objave u “Službenom vjesniku” Grada Novske.

KLASA:

URBROJ:

Novska,

OBRAZLOŽENJE

uz nacrt Odluke o izmjenama i dopunama Odluke o nerazvrstanim

cestama na području Grada Novske

1. PRAVNI TEMELJ ZA DONOŠENJE ODLUKE

Pravni temelj za donošenje ove Odluke sadržan je u članku 107. stavak 3. Zakona o cestama (“Narodne novine” broj 84/11, 22/13, 54/13, 148/13, 92/14, 110/19, 144/21, 114/22, 04/23), koji propisuje da jedinica lokalne samouprave vodi jedinstvenu bazu podataka o nerazvrstanim cestama na svom području i u odredbi članka 37. Statuta Grada Novske (“Službeni vjesnik” Grada Novske, broj 8/21, 13/23) koji propisuje samoupravni djelokrug rada Gradskog vijeća Grada Novske.

2. OCJENA STANJA, OSNOVNA PITANJA KOJA SE TREBAJU UREDITI I SVRHA KOJA SE ŽELI POSTIĆI DONOŠENJEM ODLUKE

Odluka o nerazvrstanim cestama objavljena je u “Službenom vjesniku” Grada Novske, broj 59/14, 50/16, 29/20. Odredbom članka 5. propisano je da nerazvrstanim cestama upravlja Grad Novska putem Upravnog odjela za komunalni sustav. Odjel vodi jedinstvenu bazu podataka o nerazvrstanim cestama na području Grada, sukladno podzakonskim propisima kojima se uređuje sadržaj i način vođenja jedinstvene baze podataka o nerazvrstanim cestama. Jedinstvena baza podataka o nerazvrstanim cestama na području Grada Novske sačinjava sastavni dio Odluke. U bazi podataka svaka cesta sadržava naziv naselja, naziv ceste, dužinu u km, katastarske čestice na kojima se cesta nalazi, katastrasku općinu i oznaku ceste. Podaci se unose u bazu podataka nakon svake promjene koja se dogodi u postupcima evidentiranja nerazvrstane ceste i drugim postupcima koji se odnose na postojeće nerazvrstane ceste kao i upisima izgrađenih cesta u bazu. Jedinstvena baza podataka objavljena je 2016. godine te postoji potreba za ažuriranjem podataka o novim katastarskim česticama zbog katastarske izmjere u k.o. Novska i usklađenja sa stvarnim stanjem na terenu. Službeno objavljeni ažurirani podaci potrebni su u svrhu evidentiranja nerazvrstane ceste u katastarskom operatu i zemljišnoj knjizi, a ažuriranu bazu podataka potrebno je objaviti u službenom glasilu kao sastavni dio Odluke o nerazvrstanim cestama na području Grada Novske.

U sadašnjoj bazi podataka katastarske čestice kč. br. 2980/5, 2980/4, 2972, 2973, 80, 1258 k.o. Novska su dijelovi Bukovačke ulice, oznake NC 008. Stare katastarske čestice br. 2980/5, 2980/4, 2972, 2973 se brišu i zamjenjuju novim katastarskim česticama br. 1232, 2972, 2973, 2974/1, 95, sve k.o. Novska, sukladno novoj katastarskoj izmjeri za k.o. Novska. Nove katastarske čestice su evidentirane u katastru i upisane u zemljišnoj knjizi kao javno dobro u općoj uporabi u neotuđivom vlasništvu Grada Novske. Na zahtjev nadležnog upravnog odjela, radi evidentiranja stvarnog stanja ceste u 2023.godini, ovlašteni gedeta je u postupku izrade geodetskog elaborata dostavio skicu izmjere iz koje je vidljivo da dio kč. br. 1474 PUT BRESTAČA U MURATOVICI, vlasništvo Republike Hrvatske, predstavlja u naravi dio nerazvrstane ceste Bukovačka ulica u Novskoj (novoformirana kč.br. 1524, površina novoformirane parcele: 1597 m2, duljina ceste: 138 m). Donošenjem ove Odluke stvaraju se preduvjeti za dovršetak geodetskog elaborata izvedenog stanja nerazvrstane ceste.

Nadalje, ovim prijedlogom predlaže se brisati odredbu članka 5. stavka 4. Odluke o nerazvrstanim cestama. Prema odredbi stavka 4. članka 5. gradonačelnik je ovlašten zaključkom pojedine podatke iz Jedinstvene baze podataka nerazvrstanih cesta na području Grada Novske, na prijedlog nadležnog upravnog odjela, dopunjavati i mijenjati, ovisno o podzakonskim propisima kojima će se urediti sadržaj i način vođenja baze podataka. Do sada nije donesen podzakonski propis koji bi uredio sadržaj i način vođenja baze podataka ali je dosadašnja sudska praksa ukazala da nije dopušteno aktom izvršnog tijela dopunjavati ili mijenjati opći akt predstavničkog tijela jedinice lokalne samouprave jer je u ovom slučaju jedinstvena baza podataka (tablični popis), opći akt.

3. PROCJENA POTREBNIH FINANCIJSKIH SREDSTAVA ZA PROVEDBU ODLUKE

Potrebna financijska sredstva za provedbu ove Odluke osigurana su u proračunu Grada Novske.

PROČELNIK

Mišo Tušek, dipl. ing. geod.